Ragnar Hjörleifsson frá Heggsstöðum í Andakíl , sem um árabil var búsettur á Akranesi , er mikill göngugarpur . Í byrjun þessa mánaðar gekk hann t.d. á Skarðsheiðina og undanfarin ár hefur hann lagt að baki ýmis fjöllin . Fyrir viku gerði hann enn betur og toppaði sig ef svo má segja ; gekk ásamt félögum sínum á Hvannadalshnjúk , hæsta tind landsins . Útaf fyrir sig eru göngur sem slíkar ekki einsdæmi enda hefur í seinni tíð fjölgað mjög í hópi fjallgöngugarpa . Hins vegar er ganga Ragnars merkilegt fyrir þær sakir að hann er einfættur og hefur í áratugi notað gervifót . Fótinn upp að hné missti Ragnar í vinnuslysi heima í sveitinni þegar hann var unglingur . Að líkindum er Ragnar fyrsti maðurinn sem gengur á gervifæti á Hvannadalshnjúk .